CELEX: 32008R0358
Language: lv
Date: 2008-04-22 00:00:00
Title: Komisijas Regula (EK) Nr. 358/2008 ( 2008. gada 22. aprīlis), ar kuru groza Regulu (EK) Nr. 622/2003, ar ko nosaka pasākumus kopēju pamatstandartu īstenošanai aviācijas drošības jomā (Dokuments attiecas uz EEZ)

23.4.2008   
            
            
               LV
            
            
               Eiropas Savienības Oficiālais Vēstnesis
            
            
               L 111/5
            
         
      KOMISIJAS REGULA (EK) Nr. 358/2008
   (2008. gada 22. aprīlis),
   ar kuru groza Regulu (EK) Nr. 622/2003, ar ko nosaka pasākumus kopēju pamatstandartu īstenošanai aviācijas drošības jomā
   (Dokuments attiecas uz EEZ)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 2002. gada 16. decembra Regulu (EK) Nr. 2320/2002 par kopīgiem noteikumiem civilās aviācijas drošības jomā (1) un jo īpaši tās 4. panta 2. punktu,
   tā kā:
   
               (1)
            
            
               Saskaņā ar Regulas (EK) Nr. 2320/2002 4. panta 2. punktu Komisijai vajadzības gadījumā ir jāpieņem pasākumi, lai visā Kopienā īstenotu kopējus pamatstandartus aviācijas drošības jomā. Komisijas 2003. gada 4. aprīļa Regula (EK) Nr. 622/2003, ar ko nosaka pasākumus kopēju pamatstandartu īstenošanai aviācijas drošības jomā (2), bija pirmais tiesību akts, kurā noteikti šādi pasākumi.
            
         
               (2)
            
            
               Regulā (EK) Nr. 622/2003 paredzētie pasākumi ir jāpārskata, ņemot vērā tehnikas attīstību, funkcionāla rakstura sekas lidostās un ietekmi uz pasažieriem. Pētījumi apliecinājuši, ka ieguvumi, ko sniegtu rokas bagāžas izmēru reglamentējošs noteikums, neatsver funkcionāla rakstura sekas lidostās un ietekmi uz pasažieriem. Tādējādi šis noteikums, kas tiktu piemērots no 2008. gada 6. maija, ir jāsvītro.
            
         
               (3)
            
            
               Tādēļ attiecīgi jāgroza Regula (EK) Nr. 622/2003.
            
         
               (4)
            
            
               Šajā regulā paredzētie pasākumi ir saskaņā ar Civilās aviācijas drošības komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 622/2003 pielikumu groza, kā noteikts šīs regulas pielikumā.
   2. pants
   Šī regula stājas spēkā 2008. gada 5. maijā.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2008. gada 22. aprīlī
      
         
            Komisijas vārdā —
         
            priekšsēdētāja vietnieks
         
         Jacques BARROT
         
      
   
   
      (1)  OV L 355, 30.12.2002., 1. lpp. Regulā grozījumi izdarīti ar Regulu (EK) Nr. 849/2004 (OV L 158, 30.4.2004., 1. lpp.).
   
      (2)  OV L 89, 5.4.2003., 9. lpp. Regulā jaunākie grozījumi izdarīti ar Regulu (EK) Nr. 23/2008 (OV L 9, 12.1.2008., 12. lpp.).
   
      PIELIKUMS
      Regulas (EK) Nr. 622/2003 pielikumā svītro 4.1.1.1. punkta g) apakšpunktu.